section_heading: Vojna karijera
paragraph_text: U studenom 1990. godine dragovoljno pristupa u postrojbe MUP-a, gdje je obnašao dužnosti zamjenika zapovjednika specijalne bojne Rakitje i zapovjednik specijalne bojne Rakitje. Sudjelovao je u uspostavljanju i organizaciji obuke antiterorističke policijske bojne. Od svibnja 1991. do prosinca 1991. bio je zapovjednik "1. gardijske brigade "Tigrovi". Kao prvi zapovjednik 1. brigade ZNG pomaže pri formiranju druge, treće i četvrte profesionalne brigade ZNG, te Gorskog zdruga, satnije za obuku iz Alpinizma, orijentacije, skijanja i gorskih vodiča.<ref>Jakša Kopić, "Gorski zdrug", Hrvatski planinar, br. 7-8, 1996., str. 193 S 1. brigadom zaustavlja napredovanje JNA na pravcu Stara Gradiška - Okučani, uz uspostavljenu crtu obrane ispred Novske. Od prosinca 1991. do travnja 1992. obnašao je dužnost pomoćnika načelnika Glavnog stožera za kopnenu vojsku te sudjeluje u procesu organizacije i obuke Hrvatske kopnene vojske. Od travnja 1992. do lipnja 1992. zapovjednik je Zbornog područja Osijek. Nakon što je potpisan prekid vatre i zatim primirje, uspostavlja mir u Istočnoj Slavoniji, pod njegovim zapovjedništvo stvaraju se uvjeti za dolazak mirovnih snaga UN. Od lipnja 1992. do prosinca 1992. obnašao je dužnost pomoćnika ministra i načelnika Personalne uprave MORH-a. Od prosinca 1992. do veljače 1996. obnašao je dužnost glavnog inspektora u Glavnom inspektoratu MORH-a. U veljači 1996. godine obnaša dužnost zapovjednika Hrvatskog vojnog učilišta "Petar Zrinski". 20. listopada 2000. godine došao je na mjesto zamjenika načelnika GS OS RH, a vrhovni zapovjednik OS RH Stjepan Mesić imenovao ga je 16. siječnja 2003. za načelnika GS OS RH. Istekom petogodišnjeg mandata 16. siječnja 2008. formalno je razriješen dužnosti. Ponovno je imenovan na tu dužnost 28. veljače 2008., čime je postao prvi načelnik Glavnog stožera koji tu dužnost obavlja u dva mandata. Godine 2011. razrješen je dužnosti načelnika GS.